Nege gevangenes ontsnap in Jan KempdorpArgieffoto Brig. Masebueng Mochologi-Maleeme, woordvoerder van die polisie, het gesê die gevangenes was Sondagoggend in die ontspanningsarea toe hulle ontsnap het. “Die gevangenes is in hegtenis geneem vir verskeie misdade waaronder roof en moord.” Mochologi-Maleeme het die publiek gevra om die polisie by te staan in die soektog na die gevangenes. “Die publiek word wel aangemoedig om nie die verdagtes te nader nie aangesien hulle gevaarlik kan wees.” Volgens Mochologi-Maleeme is daar ŉ interne ondersoek van stapel gestuur na die voorval. Die verdagtes is Mosimane Mogakwe, Irvin Pampier, Vincent Moitse, Katlego Mooki, Bradley Davids, Sivile Rona, Joel Mokomela, Antonie Seipubi en Joseph Gras. Enigiemand met inligting kan die polisiestasie kontak by 053 4565602/03 of kapt. Reuben Masire by 082 495 4644.